open-index/open-wikipedia-markdown huggingface dataset:
בובי זינגר

**בובי זינגר** (בגרמנית: **Bobbie Singer**; נולדה ב-22 בפברואר 1981) היא זמרת אוסטרית. ייצגה את אוסטריה באירוויזיון (1999).

## ביוגרפיה
זינגר נולדה בלינץ בשם טינה שוסר.

ב-1996 הקליטה את שירה הראשון "Egoistic".

ב-1999 נבחרה על ידי רשת השידור האוסטרית "ORF" לייצג את אוסטריה באירוויזיון 1999, שנערך בבנייני האומה בירושלים. באירוויזיון היא סיימה במקום עשירי.

באותה שנה יצא לאור האלבום היחיד שלה, **Before I Die**. שיר הנושא הופיע בפסקול של סרט המתח "Seven Days To Live" משנת 2000.

ב-2005 עזבה זינגר את תחום השירה והחלה לעבוד כמפיקה וכפזמונאית.

## קישורים חיצוניים

## הערות שוליים

קטגוריה:משתתפי אירוויזיון 1999
קטגוריה:נציגי אוסטריה באירוויזיון
קטגוריה:זמרות אוסטריות
קטגוריה:אוסטריות שנולדו ב-1981
בטינה זוריאט

**בטינה זוריאט** (בגרמנית: **Bettina Soriat**; נולדה ב-16 במרץ 1967) היא זמרת אוסטרית שייצגה את אוסטריה באירוויזיון (1997).

## ביוגרפיה
נולדה בלינץ, מ-1982 ועד 1985 למדה ריקוד ולאחר מכן ב-1987 החלה ללמוד בבית ספר למוזיקה של תיאטר אן דר וין.

היא הופיעה במספר מחזות זמר בתיאטראות בווינה, בהם "רובין הוד", "מופע הקולנוע של רוקי", "צ'ריטי המתוקה" ו"גריז".

בנוסף היא גם הופיעה כרקדנית במספר תוכניות טלוויזיה.

ב-1996 הייתה זמרת ליווי בהופעה האוסטרית באירוויזיון 1996.

שנה לאחר מכן ב-1997 נבחרה בעצמה לייצג את אוסטריה באירוויזיון עם השיר "One Step", בתחרות היא סיימה במקום 21.

ב-2002 הופיעה בסרט הטלוויזיה "Simpl Spezial".

ב-2010 שיחקה בשני פרקים סדרת הקומדיה "FC Rückpass".

## קישורים חיצוניים


* 


קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:משתתפי אירוויזיון 1997
קטגוריה:נציגי אוסטריה באירוויזיון
קטגוריה:זמרות אוסטריות
קטגוריה:אוסטריות שנולדו ב-1967
קטגוריה:אוסטרים שנולדו ב-1967
אנסטסיה, נסיכת מונטנגרו

**אנסטסיה, נסיכת מונטנגרו** (במונטנגרית: **Анастасија Савојска**; 4 בינואר 1868 – 15 בנובמבר 1935), הייתה בתו של ניקולה הראשון, מלך מונטנגרו ואשתו של ניקולאי ניקולאייביץ', הנסיך הגדול של רוסיה.

## ביוגרפיה
אנסטסיה נולדה בצטיניה, מונטנגרו ב-4 בינואר 1868, לניקולה הראשון, מלך מונטנגרו ולמילנה ווקוטיץ', בתם של פטר ווקוטיץ' וילנה ווקוטיץ'. בילדותה נשלחה אנסטסיה יחד עם אחיותיה מיליצה, מריה ואלנה לרוסיה לצורך חינוכם, וב-28 באוגוסט 1889, התחתנה אנסטסיה במתחם הארמונות והגנים בפטרהוף, עם גאורג, דוכס לויכטנברג, ממנו נולדו לה שני ילדים. לפני הגירוש בסנט פטרבורג ב -15 בנובמבר 1906. בשנת 1906 התגרשו השניים, בין השאר בשל השפעתו של רספוטין על אנסטסיה.

ב-29 באפריל 1907 התחתנה אנסטסיה עם ניקולאי ניקולאייביץ', הנסיך הגדול של רוסיה, שאחיו פיוטר היה נשוי לאחותה מיליצה, נסיכת מונטנגרו, ושני הזוגות ביחד היו בעלי השפעה חברתית רבה בחצר הקיסרית הרוסית, ואף היו מידידיו של רספוטין. בשנת 1909 הסתכסכו מיליצה ואנסטסיה עם רספוטין, ומאז הפכו לאויביו והיו מגדולי רודפיו.

בעלה של אנסטסיה, הדוכס הגדול ניקולאי ניקולאייביץ', היה מפקד הצבא הרוסי בשנה הראשונה של מלחמת העולם הראשונה, וביצע מסעות בחזית האוסטרו-גרמנית ובקווקז. ב-21 באוגוסט 1915 פיטרו הצאר ניקולאי השני מתפקידו, ולקח את הפיקוד העליון על הצבא לידיו.

לאחר המהפכה הרוסית נעצר בעלה ניקולאי על ידי הבולשביקים והושם במעצר ליד סבסטופול, אולם במרץ 1918 רוסיה חתמה על הסכם הפסקת נשק עם גרמניה, והכוחות הגרמניים שחררו את חברי משפחת המלוכה. באפריל 1919 עזבו ניקולאי ואנסטסיה את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו. בתחילה הם התגוררו באיטליה לצד אחותה אלנה, נסיכת מונטנגרו ובעלה ויטוריו אמנואלה השלישי, מלך איטליה, אולם בהמשך אנסטסיה וניקולאי עברו להתגורר יחד עם גיסה פיוטר בצרפת, שם מת ניקולאי באחוזת המשפחה באנטיב בשנת 1929, ואילו אנסטסיה מתה ב-15 בנובמבר 1935.

הדוכסית הגדולה אנסטסיה ובעלה מתו בגלות ונקברו במקור בכנסיית סנט ארכאנגל מישל בקאן, צרפת. בקשות להעביר את שרידיהם באו מניקולאי רומנוב, נסיך רוסיה, (מת ב-2014) ומדמיטרי רומנוביץ', נסיך רוסיה (מת ב-2016), ובעקבות כך שרידיהם נקברו מחדש במאי 2015 במוסקבה, בבית הקברות הצבאי של ברטסקי.

## משפחתה
ב־28 באוגוסט 1889, התחתנה אנסטסיה במתחם הארמונות והגנים בפטרהוף, עם גאורג, דוכס לויכטנברג, ממנו נולדו לה שני ילדים:
* סרגיי גאורגייביץ', דוכס לויכטנברג (1890–1974).
* אלנה גאורגייבנה, נסיכת רומנוב (1892–1971), התחתנה עם הרוזן סטפן טישקביץ'.

## אילן יוחסין

## קישורים חיצוניים

## הערות שוליים

קטגוריה:נסיכות
קטגוריה:ילידות 1868
קטגוריה:נשות אצולה מונטנגריות
קטגוריה:מהגרים מרוסיה לצרפת
קטגוריה:נפטרות ב-1935
שילה פראהם

**שילה סלואן פרהאם** (באנגלית: **Sheila Sloan Frahm**; נולדה ב-22 במרץ 1945) היא פוליטיקאית אמריקאית שכיהנה כחברת הסנאט של ארצות הברית מטעם מדינת קנזס לתקופה קצרה ב-1996.

## ביוגרפיה
פרהאם נולדה בעיר קולבי, מושב המחוז של מחוז תומאס שבקנזס. אחרי שלמדה באוניברסיטת טקסס באוסטין, היא מונתה למועצת החינוך של קנזס ב-1985 ונבחרה מחדש ב-1986. ב-1988 התמנתה לתפקיד סגנית נשיא המועצה. פרהאם הייתה חברה בסנאט של מדינת קנזס בשנים 1989–1995. היא הייתה האישה הראשונה ששימשה בתפקיד מנהיג הרוב בסנאט של קנזס, עם בחירתה לתפקיד זה בידי עמיתיה למפלגה הרפובליקנית ב-1993. במשך כשנה וחצי, בין 1995 ל-1996, כיהנה כסגנית מושל קנזס ה-44. במהלך כהונתה כסגנית המושל כיהנה במקביל כמזכירת המדינה של קנזס.

ב-11 ביוני 1996 מונתה בידי מושל קנזס ביל גרייבס לסנאט של ארצות הברית כדי להחליף את מנהיג הרוב בסנאט בוב דול, שהתפטר מן הסנאט כדי להקדיש את כל זמנו למסע הבחירות הנשיאותי שלו בבחירות לנשיאות שנערכו באותה השנה. בתקופתה הקצרה בסנאט הצביעה פרהאם עם המפלגה הרפובליקנית ב-92.9% מהמקרים. היא מונתה לחברה בוועדת הכוחות המזוינים ובוועדת הבנקאות, השיכון ועניינים עירוניים. מינויה הפך את קנזס למדינה השנייה להיות מיוצגת בידי שתי נשים בסנאט - יחד עמה שירתה בסנאט הסנאטורית הוותיקה ננסי קאסבאום. היא התמודדה בבחירות המקדימות במפלגה הרפובליקנית למועמדות לסנאט האמריקאי מטעם המפלגה הרפובליקנית, אך הפסידה לסם בראונבק. בראונבק ניצח בבחירות הכלליות, והחליפהּ בסנאט.

פרהאם היא יושבת ראש לשם כבוד של הארגון "נשים עבור קנזס". אחרי שעזבה את הקפיטול היא שבה לעיר הולדתה קולבי והתמנתה למנהלת אגודת נאמני המכללות בקנזס. בבחירות 2018, הביעה פרהאם ביחד עם רפובליקנים מתונים אחרים את תמיכתה במועמדת המפלגה הדמוקרטית למושלות לורה קלי על פני תמיכה במועמד הרפובליקני כריס קובאק.

## קישורים חיצוניים

* 

## הערות שוליים

קטגוריה:אמריקאים ילידי קנזס
קטגוריה:בוגרות אוניברסיטת טקסס באוסטין
קטגוריה:בוגרי אוניברסיטת טקסס באוסטין
קטגוריה:חברי בית המחוקקים של קנזס
קטגוריה:סגני מושלי קנזס
קטגוריה:חברי הסנאט של ארצות הברית מקנזס
קטגוריה:סנאטורים חברי המפלגה הרפובליקנית
קטגוריה:סנאטוריות חברות המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:מזכירי מחלקות ממשל במדינות ארצות הברית
קטגוריה:אמריקאיות שנולדו ב-1945
קטגוריה:אמריקאים שנולדו ב-1945
טקס פרסי האקדמיה הבריטית לקולנוע ה-27

**טקס [[פרס באפט"א לקולנוע|פרסי האקדמיה הבריטית לקולנוע]] ה-27** שמעניקה האקדמיה הבריטית לאמנויות הקולנוע והטלוויזיה, נערך בשנת 1974, בו הוענקו פרסים לסרטים הטובים ביותר של שנת 1973.

## זוכים ומועמדים
**[[פרס עמית באפט"א|עמית באפט"א]]: [[דייוויד לין]]**

## ראו גם
* טקס פרסי אוסקר ה-46

## קישורים חיצוניים

קטגוריה:טקסי פרס באפט"א
קטגוריה:דפים עם תרגומים שלא נסקרו
קטגוריה:1974 בממלכה המאוחדת
אליפות אירופה בריצת שדה

**אליפות אירופה בריצת שדה** היא תחרות בינלאומית שנתית בריצת שדה המאורגנת על ידי ארגון האתלטיקה האירופאי. האליפות נוסדה בשנת 1994 ומתקיימת מאז אחת לשנה במהלך חודש דצמבר.

בניגוד לאליפות העולם האליפות מחולקת לשש קטגוריות: בוגרים, עד גיל 23 ונוער. בכל קטגוריה מתקיימות תחרויות נפרדות לגברים ונשים. באליפות ישנן תחרויות אישיות ונבחרות לאומיות. באליפות הקבוצתית מדורגים 3 הרצים המהירים בכל נבחרת, מתוך שישה מתחרים.

באליפות הראשונה לקחו חלק 180 רצים, שהתחרו בקטגוריית הבוגרים בלבד. אליפות הנוער (מתחת לגיל 20) לגברים ונשים נוספה לאליפות החל משנת 1996. בשנת 2006 נוספה קטגוריית הביניים של עד גיל 23.

## אליפויות לפי שנה

## הזוכים באליפות
[ממוזער|[סרגיי לביד זכה באליפות 9 פעמים]]
[ממוזער|הרצה הבריטית [היילי ילינג]]
רשימת האלופים מתייחסת לקטגוריית הבוגרים בלבד

## קישורים חיצוניים

* 

## הערות שוליים

קטגוריה:אליפויות אירופה בספורט
Ocean Eyes

"**Ocean Eyes**" (בעברית: "**עיני אוקיינוס**") הוא סינגל שהוקלט על ידי הזמרת-יוצרת האמריקאית בילי אייליש, מתוך המיני-אלבום הראשון שלה, *[[Don't Smile at Me]]*. השיר יצא לאור ב-18 בנובמבר 2016, על ידי חברות התקליטים דארק-רום רקורדס ואינטרסקופ רקורדס, כסינגל מתוך המיני-אלבום. השיר פורסם במקור ב-*[[SoundCloud]]* ב-18 בנובמבר 2016.

בשיאו הצליח השיר להגיע אל המקום ה-84 במצעד הבילבורד הוט 100.

## רקע וכתיבה
את השיר כתב פיניאס או'קונל, אחיה של בילי אייליש, שגם הפיק אותו. השיר הוא שיר בסגנון אינדי-פופ. איגוד תעשיית ההקלטות האמריקאי (RIAA) העניק לשיר את תואר הפלטינה המשולשת על סך מכירות של למעלה משלושה מיליון עותקים במדינה, דבר שהופך אותו לאחד משיריה הנמכרים ביותר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-660 מיליון השמעות. ב-15 במאי 2022, השיר נהפך לשיר החמישי של אייליש אשר חוצה את רף ה-900 מיליון האזנות בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2016
קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על אוקיינוסים וימים
קטגוריה:בלדות סינת'-פופ
קטגוריה:בלדות R&B עכשוויות
קטגוריה:שירי דרים פופ
קטגוריה:סינגלים בהוצאת אינטרסקופ רקורדס
מיוריאל האמפרי

**מיוריאל פיי באק האמפרי בראון** (באנגלית: **Muriel Fay Buck Humphrey Brown**; 20 בפברואר 1912 — 20 בספטמבר 1998) הייתה פוליטיקאית אמריקאית שכיהנה כגברת השנייה של ארצות הברית וכחברת הסנאט של ארצות הברית מטעם מדינת מינסוטה. היא הייתה נשואה לסגן הנשיא ה-38 של ארצות הברית, יוברט האמפרי. אחרי מותו של בעלה, היא מונתה למלא את מקומו בסנאט, ובכך נהפכה לראשונה מבין הגברות השניות של ארצות הברית להחזיק במשרה ציבורית. היא נישאה מאוחר יותר לחבר ילדותה מקס בראון ואימצה את השם "מיוריאל האמפרי בראון".

## ביוגרפיה
האמפרי נולדה מיוריאל בעיר הרטון שבדקוטה הדרומית, בתם של אנדרו א'באק ורעייתו ג'סי מיי פירס. היא למדה במכללת הרטון ופגשה את יוברט האמפרי לראשונה ב-1934, כשעבדה כמנהלת חשבונות. הם נישאו ב-3 בספטמבר 1936, ועל הרגע בו התאהבו אמרה: "הייתה זו אהבה מואלס ראשון". היו להם ארבעה ילדים: יוברט השלישי, ננסי, רוברט ודאגלס.

היא שימשה כיועצת לא רשמית לבעלה עם כניסתו לחיים הפוליטיים. תפקידו הפוליטי הראשון היה ראש עיריית מיניאפוליס, ואחר נבחר שלוש פעמים לסנאט של ארצות הברית מטעם מינסוטה. במהלך מסע הבחירות השני שלו לסנאט החלה רעייתו להופיע לצדו לראשונה. לקראת הבחירות לנשיאות ארצות הברית 1964 בחר בו הנשיא לינדון ג'ונסון כעמיתו למירוץ, ולאחר מכן נבחר האמפרי לסגן נשיא ארצות הברית. אחרי שנכשל בבחירות לנשיאות 1968, שב לסנאט ב-1971.

אחרי שבעלה הלך לעולמו בעודו מכהן בסנאט, מונתה האמפרי למלא את מקומו מטעם המפלגה הדמוקרטית בידי מושל מינסוטה, רודי פרפיץ'. ב-25 בינואר 1978 היא הושבעה לתפקידה וכיהנה בו עד 7 בנובמבר 1978, בקונגרס ה-95. היא הייתה בת הזוג הראשונה של סגן נשיא לשעבר ששירתה בקונגרס, כמו גם האישה הראשונה שכיהנה בסנאט מטעם מדינת מינסוטה. לאחר התייעצות עם הנשיא ג'ימי קרטר, בחרה שלא להתמודד בבחירות המיוחדות לסנאט מטעם מינסוטה בשנת 1978. עשרים ושמונה שנים לאחר מכן נבחרה איימי קלובשר לסנאט מטעם מינסוטה ובכך הייתה לאישה הראשונה שנבחרה על ידי הציבור לסנאט מטעם מדינה זו.

ביישנותה של מיוריאל הערימה קשיים על מילוי תפקידה הפוליטי הבכיר. בהיותה בתפקיד, ואחרי כן, נאבקה האמפרי למען זכותן של נשים לבצע הפלה מלאכותית ופעלה לחיקוק חוקים למען נכים. ב-1981 נישאה בשנית לחבר ילדותה מקס בראון, שהלך לעולמו ב-2004. ב-1998 הלכה האמפרי לעולמה ונטמנה בבית העלמין לייקווד שבמיניאפוליס לצד בעלה הראשון יוברט.

## קישורים חיצוניים

## הערות שוליים

קטגוריה:אמריקאים ילידי דקוטה הדרומית
קטגוריה:הגברות השניות של ארצות הברית
קטגוריה:בני זוגם של סגני נשיא ארצות הברית
קטגוריה:חברי הסנאט של ארצות הברית ממינסוטה
קטגוריה:סנאטוריות חברות המפלגה הדמוקרטית
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:פוליטיקאיות אמריקאיות
קטגוריה:אמריקאיות שנולדו ב-1912
קטגוריה:אמריקאים שנולדו ב-1912
קטגוריה:אמריקאיות שנפטרו ב-1998
קטגוריה:אמריקאים שנפטרו ב-1998
Lovely (שיר של בילי אייליש)

"**Lovely**" הוא סינגל שהוקלט על ידי הזמרת-יוצרת האמריקאית בילי אייליש בשיתוף חאליד, מתוך המיני-אלבום הראשון שלה, *[[Don't Smile at Me]]*. השיר יצא לאור ב-19 באפריל 2018, על ידי חברות התקליטים דארק-רום רקורדס ואינטרסקופ, כסינגל מתוך האלבום.

השיר הגיע למקום ה-64 במצעד הבילבורד הוט 100.

## רקע וכתיבה
במקור הסינגל הופק לפסקול של סדרת הנוער "13 סיבות". השיר הגיע לחמישה הראשונים באוסטרליה וניו זילנד והיה פלטינה מוסמכת במספר מדינות, כולל ארצות הברית וקנדה. את השיר כתבה אייליש ביחד עם אחיה וחאליד.

בסמוך לצאתו, עלה השיר לרשת הזרמת המדיה ספוטיפיי.

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:שירי בילי אייליש
קטגוריה:שירי חאליד
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על דכדוך
קטגוריה:שירים מסדרות טלוויזיה
קטגוריה:שירי יהלום בארצות הברית
קטגוריה:סינגלים בהוצאת אינטרסקופ רקורדס
You Should See Me in a Crown

"**You Should See Me in a Crown**" (בעברית: "**אתה צריך לראות אותי בכתר**") הוא סינגל שהקליטה הזמרת-יוצרת האמריקאית בילי אייליש, מתוך אלבום הבכורה שלה, . השיר יצא לאור ב-18 ביולי 2018, על ידי חברות התקליטים דארק-רום רקורדס ואינטרסקופ, כסינגל הראשון מתוך האלבום.

עם יציאתו, נכנס השיר אל המקום ה-41 במצעד הבילבורד הוט 100.

## רקע וכתיבה
השיר נכתב על ידי אייליש עצמה, ועל ידי אחיה פיניאס או'קונל, שגם הפיק אותו. השיר הוא שיר בסגנון ההיפ הופ, המשלב בתוכו גם את סגנונות הטראפ והאלקטרופופ, המאפיינים שירים נוספים של אייליש.

שם השיר הושפע מסצנה בפרק השלישי של העונה השנייה בשרלוק "נפילת הרייכנבאך", כשנבל העל ג'ים מוריארטי אומר את המילים "...honey, you should see me in a crown". אייליש ואו'קונל הם מעריצי הסדרה וחשבו שהשורה הייתה חזקה וכתבו עליה שיר. גם השיר "Human" של Sevdaliza צוטט כאחת ההשראות לשיר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שרלוק
קטגוריה:סינגלים בהוצאת אינטרסקופ רקורדס
When the Party's Over

"**When the Party's Over**" (בעברית: "**כשהמסיבה מסתיימת**") הוא סינגל שהוקלט על ידי הזמרת-יוצרת האמריקאית בילי אייליש, מתוך אלבום הבכורה שלה, . השיר יצא לאור ב-17 באוקטובר 2018, על ידי חברות התקליטים דארק-רום רקורדס ואינטרסקופ רקורדס, כסינגל השני מתוך האלבום.

עם יציאתו, נכנס השיר אל המקום ה-29 במצעד הבילבורד הוט 100.

## רקע וכתיבה
השיר נכתב על ידי פיניאס או'קונל והופק על ידו גם כן. השיר הוא שיר בסגנון ההיפ הופ, המשלב בתוכו סגנונות נוספים. איגוד תעשיית ההקלטות האמריקאי העניק לשיר את תואר הזהב על סך מכירות של חצי מיליון עותקים במדינה.

עם יציאתו, הועלה השיר לרשת הזרמת המדיה ספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירים על מסיבות
קטגוריה:בלדות פופ
קטגוריה:סינגלים בהוצאת אינטרסקופ רקורדס
Come Out and Play (שיר)

"**Come Out and Play**" (בתרגום חופשי: "**צא/י לשחק**") הוא סינגל שהוקלט על ידי הזמרת-יוצרת האמריקאית בילי אייליש, מתוך אלבום הבכורה שלה, . השיר יצא לאור ב-20 בנובמבר 2018, על ידי חברות התקליטים דארק-רום רקורדס ואינטרסקופ, כסינגל מתוך האלבום.

עם יציאתו, נכנס השיר אל המקום ה-47 במצעד הסינגלים הבריטי, וה-69 במצעד הבילבורד הוט 100.

## רקע וכתיבה
השיר נכתב על ידי אייליש עצמה, ביחד עם אחיה שהיה למפיק בפועל של השיר. כמו כן, שיר זה מופיע במהדורתו היפנית של האלבום, ולא במהדורתו הרגילה. המהדורה היפנית הוציאה יצאה ביחד עם פרסומת נלוות של אפל.

בסמוך לצאתו, עלה השיר לרשת הזרמת המדיה ספוטיפיי.

## מיקומי שיא

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:סינגלים בהוצאת אינטרסקופ רקורדס
צביקה פלג (שדרן רדיו)

**צביקה פלג** (נולד ב-1 ביולי 1953 בחיפה) הוא שדרן רדיו ועיתונאי ישראלי.

## ביוגרפיה
נולד בשם "צבי פולינרו" ברובע העיר התחתית שבחיפה לחביבה ולנחום. גדל והתחנך בשכונת קריית אליעזר שבעיר הולדתו. התחנך בבית הספר היסודי שלווה.

צביקה פלג החל את דרכו הרדיופונית בתחנת הרדיו הפיראטית "רדיו 2", שבה שידר מדי בוקר בין 6 ל-8 תוכנית יומית למען חובבי מוזיקת ה"אולדיס" הלועזית משנות ה-50, ה-60 וה-70. משנת 1998 משדר בתוכנית יומית ברדיו האזורי "קול רגע".

תוכנית הרדיו שלו, "מועדון הסיקסטיז", משודרת כבר מעל 30 שנה, מאז 6 בספטמבר 1991. כיום משודרת התוכנית למשך שעתיים מדי יום שלישי ורביעי בערב מ-21.00 ל-23.00 ברדיו צפון 104.5FM.

מוגדר כפצוע צה"ל מאז מרץ 1983. נשוי למלכה, ואב לשלושה. בנו ירדן פלג ("ג'ורדי") הוא מפיק מוזיקלי. בנו צחי פלג השתתף בתוכנית "האח הגדול".

## קישורים חיצוניים
*מועדון הסיקסטיז, באתר רדיו צפון 104.5FM

קטגוריה:שדרני רדיו ישראלים
קטגוריה:ישראלים שנולדו ב-1953
Wish You Were Gay

"**Wish You Were Gay**" (בעברית: "**הלוואי שהיית הומו**") הוא סינגל שהוקלט על ידי הזמרת-יוצרת האמריקאית בילי אייליש, מתוך אלבום הבכורה שלה, . השיר יצא לאור ב-4 במרץ 2019, על ידי חברות התקליטים דארק-רום רקורדס ואינטרסקופ, כסינגל מתוך האלבום.

עם יציאתו, נכנס השיר אל המקום ה-31 במצעד הבילבורד הוט 100.

## רקע וכתיבה
השיר נכתב על ידי אייליש עצמה, ועל ידי אחיה פיניאס או'קונל, שגם הפיק אותו. כמו כן, השיר הוא שיר בסגנון האינדי, אשר משלב בתוכו גם את סגנון הפופ. בין היתר, שני סגנונות אלו מאפיינים שירים נוספים של אייליש.

בסמוך לצאתו, עלה השיר לרשת הזרמת המדיה ספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי בילי אייליש
קטגוריה:שירים באנגלית
קטגוריה:שירים שנכתבו על ידי בילי אייליש
קטגוריה:שירים שנכתבו על ידי פיניאס או'קונל
קטגוריה:שירים שהופקו על ידי פיניאס או'קונל
קטגוריה:שירי להט"ב
קטגוריה:מחלוקות הקשורות ללהט"ב במוזיקה
דליה יודוביץ

**דליה יודוביץ** (באנגלית: **Dalia Judovitz**; נולדה ב-1951) היא פרופסור באוניברסיטת אמורי.

## ביוגרפיה
יודוביץ נולדה בטרנסילבניה והיגרה לארצות הברית.

ב-1979 סיימה את הדוקטורט שלה באוניברסיטת ג'ונס הופקינס, מספר פילוסופים עיצבו את הגישה שלה וביניהם ז'אן-פרנסואה ליוטר.

היא פעלה כראש החוג לצרפתית ואיטלקית באוניברסיטת אמורי, בנוסף היא גם לימדה באוניברסיטת קליפורניה בברקלי ואוניברסיטת פנסילבניה.

עבודתה המרכזית הראשונה עסקה בסובייקטיביות של רנה דקארט וניתחה אותו ביחד עם מרטין היידגר.

ב-2001 יצא ספרה העוסק במהות הגוף מבחינה תרבותית וכיצד נבנה מישות חיה לאובייקט מכני.

היא גם עוסקת רבות במחקריה בספרות צרפתית של המאה ה-17 ובפילוסופיה של האמנות הפוסט-מודרנית.

## קישורים חיצוניים

* 
* 


קטגוריה:סגל אוניברסיטת אמורי
קטגוריה:מהגרות מרומניה לארצות הברית
קטגוריה:מהגרים מרומניה לארצות הברית
קטגוריה:בעלות תואר דוקטור מאוניברסיטת ג'ונס הופקינס
קטגוריה:בעלי תואר דוקטור מאוניברסיטת ג'ונס הופקינס
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
לטאת אנצ'ייטה שטוחת-אף

**לטאת אנצ'ייטה שטוחת-אף** (שם מדעי: *Meroles anchietae*) היא מין של לטאה מהסוג לטאה שטוחת-אף שבמשפחת הלטאיים, המצויה בטבע במדבר נמיב הצחיח של נמיביה ואנגולה. היא הוגדרה ב-1867 בידי החוקר הפורטוגזי ז'וזה ויסנטה ברבוסה דו בוקאז'. באנגלית היא מכונה "Shovel-snouted lizard" - "לטאת את-החפירה".
## מאפיינים
לטאה קטנה זו מותאמת לחיים במדבר נמיב. אורכה עד 12 ס"מ והיא בעלת עור זהוב או צהוב עם תבנית מרושתת בשחור לאורך הגוף. הבטן ותחתית הגוף לבנים והראש גדול עם חוטם ארוך המזכיר מקור ברווז ומיועד לעזור ללטאה לחפור במהירות. העיניים מוגבהות יותר ובעלות עפעפיים גדולות, המונעות כניסה של חול. הזנב קצר ומפוספס בשחור והרגליים בעלות אצבעות וטפרים ארוכים.

לטאה זו שוכנת באזורי מדבר ותת-מדבר בדיונות גבוהות ולעיתים גם בקרבת חופים חמים. כדי להימנע מכווית חום היא צועדת עם 2 רגליים כל פעם על החול ומחליפה אותם בתדירות גבוהה. בשעות החמות ביותר היא "צוללת" אל תוך החור ומתכסה במהירות. הלטאה מסתתרת גם במאורות של מכרסמים ושם מחכה לחרקים או זחלים לטרף.

הלטאה הנקבה מטילה עד ארבע ביצים, אותן היא קוברת בחול.

## קישורים חיצוניים

## הערות שוליים

קטגוריה:בעלי חיים שתוארו ב-1867
קטגוריה:טקסונים שתוארו בידי ז'וזה ויסנטה ברבוסה דו בוקאז'
קטגוריה:לטאיים
קטגוריה:נמיביה: זוחלים
קטגוריה:מדבר נמיב: בעלי חיים
מחמוד יוסף

**מחמוד עלי נאפע יוסף** (בערבית: **محمود علي نافع يوسف**; נולד ב-30 ביולי 1997) הוא כדורגלן פלסטיני-ישראלי המשחק בעמדת הקשר ההתקפי בהפועל דיר חנא.

## קריירה
יוסף נולד בעכו, והחל לשחק כדורגל בגיל 9 במחלקת הנוער של קבוצת אחי עכו. בגיל 17 צורף לסגל קבוצה הבוגרת של המועדון, ובמקביל המשיך לשחק בקבוצת הנוער. את עונת  סיים עם ארבעה שערים ב-15 הופעות בליגה ב', ובנוסף הבקיע 34 שערים בקבוצת הנוער. בעונה שלאחר מכן הבקיע שבעה שערים בליגה ב', ואת עונת  החל באחי עכו אך במהלכה עבר לקבוצת צעירי טמרה מליגה ג'.

בקיץ 2017 חתם יוסף בשבאב אל-ח'ליל מליגת העל הפלסטינית, וב-14 בנובמבר 2017 ערך את הופעות הבכורה שלו במדי נבחרת פלסטין, וכבש צמד בניצחון 8–1 על נבחרת המלדיביים. בעונה שלאחר מכן הצטרף לקבוצת מרכז בלאטה.

ב-4 ביוני 2019 חתם יוסף לשלוש שנים בהפועל כפר סבא, לאחר שעלתה לליגת העל. ב-12 בדצמבר 2019 כבש את שער הבכורה שלו בליגת העל, בניצחון קבוצתו 2–0 על הפועל חיפה.

ב-3 בפברואר 2020, יוסף הושאל להפועל בני לוד מהליגה הלאומית עד לסיום העונה.

בנובמבר , יוסף חתם בהפועל בועיינה מליגה א'.

בקיץ  יוסף חתם באחווה כפר מנדא ובאוקטובר של אותה שנה חתם בהפועל כרמיאל.

במהלך ינואר  חזר לאחי עכו.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים פלסטינים
קטגוריה:קשרי כדורגל ישראלים
קטגוריה:קשרי כדורגל פלסטינים
קטגוריה:עכו: כדורגלנים
קטגוריה:כדורגלני שבאב אל-ח'ליל
קטגוריה:כדורגלני הפועל כפר סבא
קטגוריה:כדורגלני הפועל בני לוד
קטגוריה:כדורגלני נבחרת פלסטין
קטגוריה:כדורגלנים ערבים ישראלים
קטגוריה:ישראלים שנולדו ב-1997
פורד אקוספורט

**פורד אקוספורט** (באנגלית: **Ford EcoSport**) הוא קרוסאובר עם מאפייני SUV מתוצרת קונצרן הרכב **[[פורד]]** אשר מיוצר משנת 2003 ועד היום.

משנת 2018 משווקים דגמי "פורד אקוספורט" באמריקה הצפונית.

## מפרט טכני
### דור ראשון
* יוצר משנת 2003–2012.
* יוצר בברזיל על ידי "Ford Brasil"  (שם רשמי: "Ford Motor Company Brasil Ltda").
* מנועי בנזין ודיזל.
* הנעה קדמית.
* הנעה כפולה 4x4.
* 5 דלתות.

### דור שני
* מיוצר משנת 2012 ועד היום (משנת המודל 2013).
* מנועי בנזין ודיזל.
* הנעה קדמית.
* הנעה כפולה 4x4.
* 5 דלתות.

#### ארצות ייצור "דור שני"
* רומניה על ידי "Ford Romania"  המופעלת על ידי "Ford of Europe"  (שם רשמי: "Euroce Go Werke Ford of Europe AG").
* סין על ידי "Changan Ford"  (שם רשמי: "Changan Ford Automobile Co., Ltd.").
* ברזיל באמצעות "Ford Brasil"  (שם רשמי: "Ford Motor Company Brasil Ltda").
* הודו על ידי "Ford India Private Limited" .
* תאילנד על ידי "AutoAlliance Thailand"  (חברה משותפת ל"פורד" ומאזדה).
* רוסיה על ידי "Ford Sollers".

## תמונות

קובץ:Ecosport.jpg | "פורד אקוספורט"
קובץ:Ford EcoSport.jpg | "פורד אקוספורט"
קובץ:Ford EcoSport Taxi.JPG | "פורד אקוספורט" - מונית
קובץ:Viatura de policiamento básico - PMPR.JPG | "פורד אקוספורט" - ניידת משטרה
קובץ:SESIPE (7538567984).jpg | "פורד אקוספורט" - ניידת משטרה
קובץ:Police car - BA.jpg | "פורד אקוספורט" - ניידת משטרה



קובץ:2013 Ford Ecosport Titanium (11305384226).jpg | "פורד אקוספורט", שנת 2013
קובץ:Ford Ecosport en Valencia 01.jpg | "פורד אקוספורט"
קובץ:Ford Ecosport en Valencia 02.jpg | "פורד אקוספורט"
קובץ:Ford EcoSport II 02 Auto Chongqing 2012-06-07.JPG | "פורד אקוספורט", שנת 2012
קובץ:2014 Ford Ecosport Ambiente (15441992777).jpg  | "פורד אקוספורט", שנת 2014
קובץ:Ford EcoSport (11328580634).jpg | "פורד אקוספורט"


## ראו גם
* פורד

## קישורים חיצוניים

* 

## הערות שוליים

קטגוריה:קרוסאובר
קטגוריה:מוניות
אקוספורט
קטגוריה:דגמי מכוניות שהושקו ב-2003
קטגוריה:כלי רכב המורכבים בברזיל
קטגוריה:כלי רכב המיוצרים בסין
קטגוריה:כלי רכב המיוצרים ברומניה
קטגוריה:כלי רכב המיוצרים בהודו
קטגוריה:כלי רכב המיוצרים בתאילנד
קטגוריה:כלי רכב המורכבים ברוסיה
.bi

**** היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים בבורונדי.

אתר הרישום מצהיר כי: "לרישום BI יש מדיניות ליברלית כלפי שמות דומיינים הקשורים לשמות העסק או לאחד מסימניו הרשומים, העיקרון העיקרי ברישום הוא שהשם חייב להביע את האמת: "הרישום פתוח לכל אחד ברחבי העולם, אבל אינו מיועד לרישום מטעה", אם כי לא נראה שיש פעילות להבטיח עיקרון זה קודם מכירת הדומיין, האתר מצהיר עוד כי: "אנו מזהירים משימוש בסיומת זו על מנת להטעות אנשים, הסיומת מיועדת עבור הרפובליקה הבורונדית ולא שום דבר אחר", (זה ככל הנראה נועד למנוע שימוש של פרשנות אחרת לסיומת כגון סיומת tv. עבור טלוויזיה וסיומת la. עבור לוס אנג'לס). אם כי לא ברור שיש באמת שימוש באופן זה אך הדומיין משמש לחברה הישראלית Vision.bi, המפתחת בינה עסקית (Business Intelligence).

לא נראה כי למדיניות זו יש השפעה מאחר שמספר התחומים הרשומים נמוך ביותר, ניתן אולי להסביר זאת בהתחשב במצבה של המדינה שהיא מהעניות בעולם.

## קישורים חיצוניים

* 
* 

קטגוריה:בורונדי
דנשפה

**דנשפה** (בהונגרית: **Dénesfa**) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית דנשפה קטנה משמעותית, מ-429 תושבים בשנת 1990 עד 339 תושבים בשנת 2018 (ירידה של כ-20%).

בדנשפה חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
טקס פרסי האקדמיה הבריטית לקולנוע ה-26

**טקס [[פרס באפט"א לקולנוע|פרסי האקדמיה הבריטית לקולנוע]] ה-26** שמעניקה האקדמיה הבריטית לאמנויות הקולנוע והטלוויזיה, נערך בשנת 1973, בו הוענקו פרסים לסרטים הטובים ביותר של שנת 1972.

## זוכים ומועמדים

## ראו גם
* טקס פרסי אוסקר ה-45

## קישורים חיצוניים

קטגוריה:טקסי פרס באפט"א
קטגוריה:דפים עם תרגומים שלא נסקרו
קטגוריה:1973 בממלכה המאוחדת
קטיה אבשטיין

**קטיה אבשטיין** (בגרמנית: **Katja Ebstein**; נולדה ב-9 במרץ 1945) היא זמרת גרמנייה. ייצגה את גרמניה באירוויזיון בשנים 1970, 1971 ו-1980.

## ביוגרפיה
אבשטיין נולדה בשלזיה תחתית וגדלה בברלין המערבית, לאחר התיכון היא למדה ארכאולוגיה ושפות רומאניות, בהיותה סטודנטית החלה לשיר במספר מועדונים וב-1964 החלה לעבוד עם ARD, רשת השידור הציבורית הגרמנית, לאחר מכן היא גם השתתפה בפסטיבל מוזיקה בבלגיה.

היא ייצגה את גרמניה בתחרות שירי האירוויזיון שלוש פעמים:
* ב-1970 עם השיר "Wunder gibt es immer wieder" דורגה במקום השלישי.
* ב-1971, שרה באירוויזיון את השיר "Diese Welt" וגם אז הגיעה למקום השלישי.
* באירוויזיון 1980 הגיעה למקום השני לאחר ג'וני לוגן עם השיר "Theater".

ב-2005 יצא הספר "The Eurovision Song Contest - The Official History", הסוקר את ההיסטוריה של האירוויזיון. שם נכתב עליה שהיא האמנית שהצליחה ביותר בתולדות התחרות, למרות שמעולם לא זכתה בה.

ב-2007 הגיעה למקום השני בעונה השנייה של תוכנית הריקודים "Let's Dance".

ב-2008 קיבלה את עיטור מסדר הכבוד של הרפובליקה הפדרלית של גרמניה.

## קישורים חיצוניים

* 

קטגוריה:זמרות גרמניות
קטגוריה:משתתפי אירוויזיון 1970
קטגוריה:משתתפי אירוויזיון 1971
קטגוריה:משתתפי אירוויזיון 1980
קטגוריה:נציגי גרמניה באירוויזיון
קטגוריה:מתחרי רוקדים עם כוכבים (גרמניה)
קטגוריה:גרמניות שנולדו ב-1945
קטגוריה:גרמנים שנולדו ב-1945
סטניסלבצ'יק

**סטניסלבצ'יק** (באוקראינית: **Станіславчик**; ברוסית: **Станиславчик**) הוא כפר השוכן על גדות נהר מורפה  במחוז ויניצה, שבאוקראינה. הוא משתרע על שטח של 6.8 קמ"ר.

## היסטוריה

בתחילת מלחמת העולם השנייה היה האזור תחת שלטון ברית המועצות. במהלך יולי 1941, כחלק ממבצע ברברוסה, כבשו כוחות גרמניה הנאצית ורומניה את האזור. בתחילה הוא היה נתון לשליטת הגרמנים, ובספטמבר הוא הועבר לשליטת הרומנים כחלק מטרנסניסטריה (אזור הכיבוש הרומני). ב-17 במרץ או ב-18 במרץ 1944 הצבא האדום שחרר את סטניסלבצ'יק.

## הקהילה היהודית
קומץ של יהודים חיו בסטניסלבצ'יק כבר בשנת 1765. מושל האזור הזמין בשנת בעלי מלאכה וסוחרים יהודיים מבאר, שרהורוד, קופייהורוד, בראילוב ונמירוב. היהודים פתחו שם סדנאות וחנויות בכפר וכך אוכלוסיית סנטיסלבצ'יק גדלה. ב-1847 נמנו במקום 191 יהודים וב-1897 נמנו במקום 1,207 יהודים מתוך 5,142 תושבים.

לאחר מלחמת העולם הראשונה, ובעקבות תהליכי עיור ותיעוש, מספר היהודים הצטמצם באופן משמעותי וערב המלחמה ישבו בסטניסלבצ'יק כ-300 יהודים בלבד.

### השואה
לפני הכיבוש הנאצי יהודים בודדים הצליחו להימלט לעומק ברית המועצות או שגויסו אל הצבא האדום. עם תחילת השלטון הרומני בספטמבר 1941 הוקם בכפר גטו, ובנוסף גורשו לעיירה כ-250 יהודים מאזור בוקובינה.

במהלך 1942 הועברו מרבית היהודים, למעט מספר בעלי מלאכה שנותרו בגטו, לחווה רעועה ונטושה בכפר הקרוב נוסקיבצי (, ברומנית: Noschiveț, נוסקיבץ; בחלק מהמסמכים הרומניים נודע הכפר בשם "זטישה" או "זטישצ'אה" (Zatișcea)), שם הם חיו בתנאים ירודים ונסמכו על גידולי בר, שאריות יבול שהשאירו מקומיים שנטשו את המקום, ותרומות שהועברו להם מקרובים ברומניה שלא גורשו. חלק גדול מיושבי הגטו מתו בשל הרעב, הקור והמחלות, ובאזור הוקם קבר אחרים. באותו זמן, הנותרים בסטניסלבצ'יק הועבדו בעבודות כפייה שונות.

בינואר 1943 ביקרה ברחבי טרנסניסטריה משלחת מטעם מרכז היהודים בבוקרשט במטרה לבדוק את מצבם של יהודי רומניה המגורשים. ב-4 בינואר המשלחת ברשות אפרים שרגא ביקרה בז'מרינקה הקרובה והגיעה לידיה מידע על כך שבסטניסלבצ'יק היו כ-200 יהודים, ובנוסקיבצי כ-1,500. בהמשך השנה נמנו, ככל הנראה ללא היהודים המקומיים ששהו בגטאות אלא רק המגורשים הרומנים, כ-80 יהודים בסטניסלבצ'יק וכ-350 יהודים בנוסקיבצי. בהוראת הגרמנים באפריל 1943 נבחרו יהודים מהאזור כולו, ובהם כמה מסטניסלבצ'יק, להישלח לטריחטי  שבדרום טרנסניסטריה לשם הקמת גשר מעל נהר הבוג הדרומי; לאחר מספר חודשים של עבודות פרך בתנאים ירודים הם הוחזרו למקומותיהם.

בפברואר 1944, משהתקרב קו החזית, נטשו הגרמנים את העיירה, ובערך באותו זמן למגורשים מרומניה הותר לחזור אליה. היהודים המקומיים נותרו בגטאות עד שהצבא האדום הגיע כחודש לאחר מכן.

בסוף המאה ה-20, אף יהודי לא נותר בסטניסלבצ'יק.

## לקריאה נוספת
* ספר- once upon a time never comes again
* פנקס קהילות רומניה.
* ספר זיכרון לקהילות עיירות וכפרים באוקראינה.
* 

## קישורים חיצוניים

* 
* סטניסלבצ'יק ביברייסקיה אנציקלופדיה 
* 

## הערות שוליים

קטגוריה:מחוז ויניצה: יישובים
רכב מיושן

[ממוזער|260px|דוגמה ל"רכב מיושן" [אלפא רומיאו 147 שנת 2000]]
**רכב מיושן** (באנגלית: **Obsolete vehicle**) מוגדר במדינת ישראל ככלי רכב שבמועד חידוש רישיונו מלאו לו 19 שנים מיום ייצורו (למעט טרקטור, גרור ואוטובוס).

אוטובוס - במועד חידוש רישיונו מלאו לו 15 שנה משנת ייצורו.

מונית - במועד חידוש רישיונה מלאו לה 10 שנה משנת ייצורה.

"רכב מיושן" כולל רכב פרטי מכל סוג (משפחתי, סטיישן) רכב מסחרי, רכב שטח, אופנוע.

## בישראל
* רכב מיושן נדרש למבחן רישוי כל 6 חודשים. לפני הבדיקה בעל הרכב חייב להציג תעודה מאת מוסך מורשה בנוסח שקבעה הרשות, כי הרכב נבדק תוך שלושה חודשים לפני מועד הבדיקה ונמצא במצב מכני תקין.
* רכב מיושן חייב באגרת רישוי שנתית אחת.
* לא יחודש רישיון לרכב מיושן אם חלפו שנתיים מיום שפג תוקף רישיונו (רישיון הוא בתוקף רק לאחר ביצוע טסט ותשלום אגרה).
* רכב מיושן שרישיונו אינו בתוקף שנתיים ומעלה והוא רכב נוסעים פרטי, רכב פרטי דו שימושי, אופנוע או רכב מסחרי שמשקלו הכולל לא עולה על 6000 ק"ג, ניתן לחדש את רישיונו רק לאחר בדיקה ואישור של מעבדה מוסמכת (בנוסף לאישורים הרגילים לרכב מיושן).

### רישיון הרכב לא יחודש במקרים הבאים
* עבור רכב אשר הוכרז כאובדן גמור (Total Loss).
* עבור מונית אשר מלאו 12 שנים משנת ייצורה.
* עבור רכב נוסעים פרטי או רכב פרטי דו שימושי המשמש להוראת נהיגה אשר מלאו עשר שנים משנת ייצורם.
* עבור רכב חילוץ, שמשקלו המותר הוא עד 16,000 קילוגרמים אשר מלאו 19 שנים משנת ייצורו.
* עבור אוטובוס וטיולית אשר מלאו 20 שנים משנת ייצורם.
* עבור אופנוע להגשת עזרה ראשונה אשר מלאו שבע שנים משנת ייצורו.

## בארצות הברית ובריטניה
מכונית קלאסית  היא מכונית ישנה יותר, ההגדרה המדויקת משתנה ברחבי העולם. הנושא המשותף הוא של מכונית ישנה יותר עם עניין היסטורי מספיק להיות רכב אספנות ושווה שמירה או שחזור.

לאחר מלחמת העולם השנייה "מכוניות קלאסיות" אינן מוגדרות במדויק והמונח מוחל לעיתים קרובות על כל רכב ישן יותר.

מבחינה משפטית, לרוב המדינות יש כללים מבוססי זמן להגדרת רכב "היסטורי" או "קלאסי" למטרות כגון רישום רכב עתיק. לדוגמה, מדינת מרילנד (בארצות הברית) מגדירה כלי רכב היסטוריים כגיל 20 שנה ומעלה, והם "לא השתנו באופן משמעותי, שופצו או יוצרו מחדש מהעיצוב המקורי של היצרנים" ואילו וירג'יניה המערבית מגדירה כלי רכב המיוצרים לפחות 25 שנים.

מועדון הרכב העתיק של אמריקה (AACA) מזהה "כלי רכב ממונעים בני 25 ומעלה, שנבנו במפעלים ועוצבו במיוחד ומיוצרים לשימוש בתחבורה ציבורית בכבישים ובכבישים המהירים".

בבריטניה אין הגדרה קבועה של מכונית קלאסית. המונח קלאסיקה מודרנית (Youngtimer) מתייחס לכלי רכב שגילם בין 15–25 שנה. המונח הגרמני Youngtimer מתאר מכוניות ישנות אשר עדיין לא הפכו למכוניות "עתיקות" קלאסיות.

## ראו גם
* רכב אספנות
## קישורים חיצוניים
* חידוש רישיון לרכב מיושן, סעיף 11 (משרד התחבורה והבטיחות בדרכים רישיון לכלי רכב)

## הערות שוליים

קטגוריה:מכוניות
קטגוריה:רישוי
פורמולה 1 עונת 1969

**עונת 1969** הייתה העונה העשרים של אליפות הפורמולה 1, שאורגנה על ידי הפדרציה הבינלאומית לרכב (FIA). ג'קי סטיוארט זכה באליפות הנהגים בפעם הראשונה.

## המרוצים בעונה

## דירוג האליפות
### שיטת הניקוד
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון חמש התוצאות הטובות מתוך ששת המרוצים הראשונים בעונה וארבע התוצאות הטובות מתוך חמשת המרוצים האחרונים בעונה.

### אליפות הנהגים
הטבלה כוללת רק נהגים שצברו נקודות במהלך העונה

### אליפות היצרנים
בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות.

## קישורים חיצוניים

* תוצאות מרוצי העונה באתר Formula1.com.
* סיכום העונה באתר MotorSport Magazine.

קטגוריה:עונות בפורמולה 1
קטגוריה:1969 בספורט
ברק לייכר

**בֶּרֶק לַייכֶר** (בפולנית: **Berek Lajcher**; 24 באוקטובר 1893 – 2 באוגוסט 1943) היה רופא יהודי-פולני, ממנהיגי המרד בטרבלינקה.

## ביוגרפיה
### לפני השואה ומלחמת העולם השנייה
לייכר נולד בעיר צ'נסטוחובה שבפולין, למשפחה של יהודים פולנים מתבוללים. הוריו היו שמואל וחיה לייכר, והוא היה הרביעי מבין ששת ילדיהם. שנה לאחר סיום לימודיו בבית הספר התיכון, בשנת 1915, נפטר אביו. ברק השתחרר בדרגת סרן מהצבא הפולני, עבר לבירת פולין, ורשה, ונרשם לאוניברסיטת ורשה ללימודי רפואה. הוא התפרנס כמורה במשרה חלקית. ב-1927, לאחר שנתיים של התמחות בוורשה, עבר לייכר עם משפחתו לעיר וישקוב. משפחת לייכר נותרה שם עד לפלישה הנאצית לפולין.

### במהלך מלחמת העולם השנייה
ב-4 בספטמבר 1939, ארבעה ימים לאחר פלישת גרמניה הנאצית לפולין, גורשו היהודים, כולל משפחת לייכר, על ידי הנאצים לגטו ונגרוב במזרח פולין. כמה חודשים לאחר מכן, פנו הגרמנים ללייכר וביקשו ממנו לסייע בהקמת בית חולים. בפברואר 1941 נאסרה היציאה מהגטו, ויהודי הגטו התמודדו עם רעב כבד ומחלות. לייכר עשה כל שביכולתו כדי להקל על סבלם של יהודי הגטו. ב-26**–**27 באפריל 1943 חוסל הגטו. אשתו של ברק ובנם בן ה-13 נרצחו בשלב זה. תושבי הגטו ששרדו נשלחו לטרבלינקה, והגיעו למחנה ההשמדה ב-1 במאי 1943.

לייכר היה בין המעטים מתושבי ונגרוב ששרדו את ההשמדה. הנאצים הותירו להם לחיות במטרה לשמר את התשתיות במחנה. בזמן שהותו של לייכר בטרבלינקה קמה תנועת מחתרת בראשותו של ד"ר יוליאן חורונז'יצקי . חורונז'יצקי היה רופא שהתאבד בטרבלינקה באמצעות בליעת רעל ב-19 באפריל 1943. הנהגת המחתרת פנתה לברק, כדי שיתפוס את מקומו של ד"ר יוליאן חורונז'יצקי. במקביל מונה לייכר לאחראי מרפאה קטנה של חיילי האס.אס. אחרי תקופה של הכנות, הקבוצה גנבה מספר כלי נשק מהציוד שהיה במחנה והחלה במרד ב-2 באוגוסט 1943. חלק גדול מאסירי המחנה הצטרפו למרד. מבנים הובערו והאסירים שאחזו בנשק רצו אל עבר השער הראשי. כמה שומרים אוקראינים נהרגו, רוב האסירים המורדים נהרגו מאש מכונות הירייה. מתוך כ-200 יהודים שהצליחו לברוח, ידוע רק על 40 ששרדו את המלחמה. ברק, שהוביל את המרד נהרג במרד ב-2 באוגוסט 1943, בהיותו כבן 49.

## קישורים חיצוניים
* " Midrasz, 173 / 3, Maj - Czerwiec 2013, pp. 36 – 43 ,Roman Weinfeld, "Jedno tylko życie – Berek Lajcher  

## הערות שוליים

קטגוריה:יהודים פולנים
קטגוריה:לוחמי מחתרת יהודים בשואה
קטגוריה:מורדים
קטגוריה:פולנים שנולדו ב-1893
קטגוריה:פולנים שנפטרו ב-1943
דרך הנשר

**דרך הנשר** הוא סרט דרמה ישראלי משנת 1990, אשר נכתב על ידי בני ברבש ואסי דיין ובוים על ידי אורי ברבש, עם אלי דנקר, נורית גלרון וגידי גוב בתפקידים הראשיים. 

הסרט הוקדש לזכרו של גדי דנציג, צלם הקולנוע שנהרג מספר חודשים לפני צילום הסרט.

## תקציר העלילה
דניאל (דני) פלד (אלי דנקר) הוא טייס במילואים בחיל האוויר ועובד כטייס ריסוס באזרחות. הוא נשוי למאיה (נורית גלרון) ואב לבן בשם תום (ישי גולן) העומד לפני גיוס לצבא. תום רוצה להתגייס ללהקה צבאית אבל דני מתנגד לכך בתקיפות, וזה יוצר מתח במשפחה.

חברו הטוב של דני מימי הטייסת הוא נוימן (גידי גוב) שכעת עובד כרופא מנתח בבית חולים. דני סובל לעיתים מסחרחורת ומדווח על כך לנוימן, ונוימן בודק אותו ומתרשם שישנה בעיה נוירולוגית. בבדיקה CT מאבחנת הרנטגנולוגית (מירי פביאן) שלדני יש שני גידולים במוח.

האונקולוג פרופסור גטר (גדעון שמר) אומר לדני כי יש להתחיל במהירות טיפול בהקרנות וכימותרפיה. דני נתקף בהלם, והוא מבקש מנוימן לא לומר זאת למאיה ולתום וכי הוא מבקש להמשיך לטוס, אך למרות זאת נוימן נותן הוראה לקרקע אותו ולהעסיקו בתפקיד פקידותי עד שיתנקה דמו מרעלי הריסוס.

מאיה ותום מרגישים שהתנהגותו של דני השתנתה. כשהם מארגנים לו מסיבת יום הולדת בהפתעה הוא אינו שמח ופורש מהר לחדרו.

לאחר מכן דני מתחיל לריב עם מאיה ותום ונעדר מהבית יומיים ומאיה מודאגת. חברתה דפנה (עירית גדרון) מתקשרת למשטרה אך תוך השיחה דני חוזר, אורז את בגדיו ואומר למאיה שהוא עוזב את הבית כי אינו אוהב אותה ונותן לה לחשוב שהתאהב באחרת.

נוימן מגיע ומספר למאיה את האמת על מחלתו של דני והיא מקבלת זאת בהלם ובבכי, ותום מקשיב לשיחה ומתוודע שהוא יודע על מחלתו של דני.

לבסוף דני רוצה להתאבד בכך שהוא קם בבוקר, מגיע למטוס ומניע אותו ללא אישור, ונוטל תרופות משככות כאבים במטרה לאבד את ההכרה, אבל תום שמסתתר במושב השני של המטוס מפתיע אותו ומעיר אותו, ובהדרכתו מצליח תום להנחית את המטוס, ולאחר הנחיתה מסתבר לכולם שדני מת.

## שחקנים

## קישורים חיצוניים

* 
* ירון לונדון משוחח עם אורי ברבש, נורית גלרון וגידי גוב על דרך הנשר, באתר יוטיוב
* דרך הנשר, באתר קרן הקולנוע הישראלי

קטגוריה:סרטי 1990

קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים משנת 1990
קטגוריה:סרטי אורי ברבש
גביע המדינה בכדוריד

**גביע המדינה ב[[כדוריד]]** הוא המפעל השני בחשיבותו לכדוריד בישראל, אחרי ליגת העל בכדוריד. המפעל הוא תחרות הגביע הרשמית של ישראל בענף הכדוריד, בניהול וארגון של איגוד הכדוריד בישראל.

## השיטה
משחקי המפעל משוחקים בשיטת נוקאאוט, כאשר המנצחת עולה לשלב הבא והמפסידה מודחת מהמפעל. במפעל משתתפות כל קבוצות הכדוריד הרשומות בליגת העל בכדוריד. במפעל ארבעה סיבובים בסך הכל: סיבוב ראשון, רבע גמר, חצי גמר וגמר.

## מחזיקות הגביע

## גביעים לפי קבוצה

## סטטיסטיקה אישית
### השחקנים המעוטרים ביותר

ב**מודגש** שחקנים פעילים

### המאמנים המעוטרים ביותר

## קישורים חיצוניים
* 
* תולדות הליגה באתר איגוד הכדוריד בישראל
* רשימת אלופות ומחזיקות גביע המדינה, אתר איגוד הכדוריד
* רשימת הגמרים כולל תוצאות, אתר איגוד הכדוריד, עד 2013/2014

קטגוריה:ליגות כדוריד בישראל
בנימין מיד

**בנימין מיד** (1918–2006) היה איש ארגון ההתנגדות בגטו ורשה, מייסד תנועת הניצולים בארצות הברית וחבר בוועדה המייעצת לנשיא ארצות הברית בתחום השואה.

## קורות חיים
מיד נולד ב-1918 בוורשה בשם בנימין מידז'רסקי, למשפחה ממעמד הפועלים שקיימה אורח חיים דתי. בגיל 16 הצטרף ל"בונד" (האיגוד הכללי של הפועלים היהודים ברוסיה). לאחר הקמת גטו ורשה ב-1940, ברח עם הוריו בעזרת אישורים מזויפים. הצטרף למחתרת, כשליח שלה בגטו ורשה ושם גם פגש את אשתו לעתיד, פייגה פלטל, שפעלה אף היא כשליחה של מחתרת גטו ורשה, תחת הכינוי ולדקה.

בני הזוג התחתנו זמן קצר לאחר המלחמה, וב-1946 הם היגרו לארצות הברית ונולדו להם שני ילדים. מיד פתח עסק ליבוא וליצוא מוצלח.

## פעילות בולטת
מיד היה מנהיג תנועת הניצולים, שלה הוא הקדיש את השליש האחרון לחייו. עם אשתו ולדקה וחבריו הוא ארגן את יום הכיפורים הגדול ביותר בארצות הברית ואף דאג שהניצולים לא ייוותרו לבד. היה חבר במועצה המייעצת לנשיא ארצות הברית בתחום השואה. המועצה המליצה על הקמת מוזיאון השואה של ארצות הברית. הוא היה חבר גם בגוף המנהל של המוזיאון בשנים 1980–2004, שם כיהן בכמה ועדות מכריעות: ועדת ימי הזיכרון וועדת התוכן של המוזיאון, אשר פיקחה על יצירת התערוכה הקבועה של המוזיאון. הוא היה אחראי למיסוד הנצחת השואה בערים ברחבי ארצות הברית ובמתקנים צבאיים ברחבי העולם.

בנימין מיד גם יזם את רישום שמותיהם ותולדותיהם של קורבנות הנאצים והפיץ אלפי שאלונים בקרב משפחות ניצולי שואה. עלה בידו להשיג פרטים אישיים של 185 אלף קורבנות. לאחר הקמת מוזיאון השואה בוושינגטון, הועברו התיקים שאסף למוזיאון. אחד מידידיו אמר לאחר מותו: "בנימין מיד פעל כיד ושם של איש אחד".

מיד נפטר באוק' 2006, בניו יורק, ארצות הברית.

## הערות שוליים

קטגוריה:יהודים שהיגרו מפולין לארצות הברית
קטגוריה:ניצולי השואה: פולין
קטגוריה:זיכרון השואה
קטגוריה:בונדיסטים
קטגוריה:אמריקאים שנולדו ב-1918
קטגוריה:אמריקאים שנפטרו ב-2006
טום הוגו

**טום הוגו הרמנסן** (בנורווגית: **Tom Hugo Hermansen**; נולד ב-27 באוקטובר 1979), מוכר בשמו הפרטי **טום הוגו**, הוא זמר, מוזיקאי וכותב שירים נורווגי. גר באוסלו. הוא זמר בלהקת קיינו הנורווגית.

## קריירה
בקיץ 2018 ייסד ביחד עם בן זוגו את להקת קיינו הנורווגית וכתב את השיר "Spirit in the Sky". בהמשך הצטרפו אליו הזמרת הנורווגית אלכסנדרה רוטאן והזמר הסאמי פרד-רנה בוליו. הם התחרו במלודי גרנד פרי לשנת 2019 (כדי שהם ייצגו את נורווגיה באירוויזיון באותה שנה) עם אותו שיר. השיר זכה במקום הראשון ונבחר לייצג את נורווגיה באירוויזיון 2019. לבסוף הגיע השיר למקום השישי בגמר האירוויזיון.

## חיים אישיים
הוגו הצהיר במהלך ראיון כי הוא הומו.

## קישורים חיצוניים

קטגוריה:להט"בים נורווגים
קטגוריה:מוזיקאים נורווגים
קטגוריה:משתתפי מלודי גרנד פרי
קטגוריה:נורווגים שנולדו ב-1979
The Try Guys

**The Try Guys** הם אנסאמבל בידור מקוון וחברת הפקה אמריקאית אשר מפיקה תוכן לסדרות אינטרנטיות המשודרות בערוץ היוטיוב שלה. הקבוצה נוסדה על ידי קית' הברסברגר, נד פולמר, זאק קורנפלד ויוג'ין לי יאנג. והיא מבוססת על הסדרה האינטרנטית של חברי הקבוצה, כאשר עבדו בחברת באזפיד (buzzfeed), בה היו מנסים יחד דברים בזמן העבודה, כמו: תחומי עניין חדשים, אכילת מאכלים שונים ולבישת פרטי לבוש וטרנדים מפורסמים.

הסרטון הראשון שלהם ביחד בבאזפיד הועלה ב-2014, וב-2018 הם הקימו את החברה העצמאית שלהם לאחר שעזבו את באזפיד. מאז הם הרחיבו את החברה שלהם הכוללת יותר מעשרים עובדים, כיכבו בתוכניות טלוויזיה והוציאו ספר. כיום הם נמצאים בלוס אנג'לס, שם הם גם יוצרים את הסרטונים שלהם.

בספטמבר 2022, לאחר שנחשף על ידי מעריץ של הסדרה כי נד פולמר מנהל רומן מחוץ לנישואים עם אחת מעובדות החברה, החליטו השלושה להדיחו מניהול הקבוצה ולפטרו לאלתר.

## רקע
ארבעת חברי הקבוצה החלו לצלם סרטונים יחד בחברה באזפיד בשנת 2014 שם הם גם לראשונה התפרסמו. חברותם התחילה בזמן צילום הסרטון הראשון שלהם, ומשם הם המשיכו לצלם סרטונים, ועם הזמן הפכו לחברים טובים.

בבאזפיד הם צילמו עד כה 9 עונות שכל אחת בת 7 עד 23 סרטונים.

הסרטון הראשון שלהם פורסם ב-2014 וזכה להצלחה רבה. ארבעתם ראו את הפוטנציאל והמשיכו להעלות סרטונים יחד, שכל אחד מהם זכה להצלחה מסחררת. כל סרטון בעונה הראשונה הוא בעל יותר מ-10 מיליון צפיות.

ב-2018 החליטו ארבעתם לפרוש מעבודתם בבאזפיד והקימו ערוץ יוטיוב עצמאי. יוג'ין לי יאנג עזב את החברה בפברואר 2018 ואחריו עזבו גם קית' הברסברגר, נד פולמר וזאק קורנפלד באפריל של 2018. הם הקימו ערוץ עצמאי כדי לקדם את החברה שלהם. הם הקימו חברה בשם 2nd Try LLC. הם הקימו גם אתר הבגדים שלהם, וב 2019 הוציאו ספר "The Hidden Power of F*cking Up"

ב-2017 הקבוצה הייתה מועמדת לזכייה ב-Streamy Awards  לתוכנית השנה. ב-2018 הם הנחו את Streamy Awards השמיני, וזכו בתוכנית השנה.

## המשתתפים בסדרה
* קית' דאגלס הברסברגר: (18 ביוני 1987) נולד בטנסי וגדל באילינוי. הוא מוזיקאי. ולמד משחק באוניברסיטה באילינוי. התחתן עם בקי הברסברגר, מאפרת מקצועית.
* זאכרי (זאק) אנדרו קורנפילד: (26 יולי 1990) נולד בניו יורק להורים יהודים. זאק אינו שומר כשרות ולא עשה בר מצווה. אך מכיר את המסורת והמנהגים. ומדגיש את יהדותו בהזדמנויות רבות. הוא במערכת יחסים עם מאגי בוסטמנטה כבר כ-3 שנים.
* יוג'ין לי יאנג: (18 בינואר 1986) נולד בטקסס להורים קוריאנים. למד קולנוע באוניברסיטת דרום קליפורניה. הוא במערכת יחסים עם מת׳יו מקלין מאז 2012, הוא מגדיר את עצמו כהומוסקסואל ותומך בקהילה הלהט"בית.
* אדוארד (נד) גאלו פולמר (2014-2022): (11 ביוני 1987) נולד וגדל בפלורידה. למד כימיה באוניברסיטת ייל. התחתן עם אריאל פולמר, מעצבת פנים, יש להם שני בנים בשם וסלי ופין. פולמר הודח מהחברה בספטמבר 2022, לאחר שנחשף כי ניהל רומן מחוץ לנישואים עם אחת העובדות בחברה.

## סקירת הסדרה

## קישורים חיצוניים

* 

## הערות שוליים

קטגוריה:סרטוני יוטיוב
קטגוריה:קבוצות יוטיוב אמריקאיות
היום ההומניטרי העולמי

**היום ההומניטרי העולמי** הוא יום שהוגדר על ידי האומות המאוחדות כיום בינלאומי והוא נחוג ב-19 באוגוסט בכל שנה בכל רחבי העולם. יום זה נוסד כמחווה לכל האנשים שסיכנו את חייהם בפעולות הומניטריות ברחבי העולם, ונקבע כדי לגייס עזרה עבור האנשים שסייעו לטפל במשברים הומניטריים ברחבי העולם. ביום זה מתקיימות מגוון פעילויות שמטרתן להעלות את המודעות לבעיות הומניטריות ולהשפיע על בעיות הומניטריות קיימות בכל רחבי העולם.

## מהות היום
היום ההומניטרי העולמי מקודם בעולם ונחגג במגוון פעילויות על מנת לעודד ולקדם פעולות הומניטריות. בנוסף, מטרתו של יום זה היא לדרוש ממנהיגי העולם להגן על כל האזרחים במדינתם בתקופת משבר (כגון מלחמת אזרחים, רעב וכדומה).

## פעילויות להעלאת המודעות ליום בעולם
בשנת 2014 האו"ם ערך קמפיין עולמי שמטרתו הייתה לעשות היסטוריה במדיה החברתית ולהגיע למיליארד תומכים שיציינו את היום ההומניטרי העולמי. כמות התומכים החלה לעלות במהירות לאחר הופעתה של הזמרת ביונסה עם השיר שהעניקה לקמפיין, "I was here", בעצרת הכללית של האו"ם, מול מעל 1,200 מעריצים, ידוענים, מתנדבים ואנשים נכבדים אחרים. עד ליום שהוגדר, הושגה מטרת האו"ם ונרתמו למעלה ממיליארד תומכים שציינו את היום ההומניטרי באמצעות המדיה החברתית.

## פעילות הומניטרית ביום בישראל
המרכז לשיתוף פעולה בינלאומי לפיתוח במשרד החוץ, היא הגוף האחראי לתיאום התוכנית הרשמית לסיוע הומניטרי שמגישה מדינת ישראל. הודות לניסיון שרכשה ישראל בתחום הרפואה, הסוכנות מארגנת בפעמים רבות את האספקה, את התרופות ואת סיוע החירום הרפואי שנדרשים בעולם.

באוקטובר 2015, ישראל הצטרפה לקהילה הבינלאומית בתגובה על התפרצות נגיף אבולה במדינות אפריקה המערבית והשיקה את "מבצע בתי חולים של תקווה" שכלל שיגור והקמה של שלוש מרפאות חירום ניידות מצוידות בכל הציוד הדרוש בליבריה, סיירה לאון וגינאה קואנקרי. מלבד פעולות אלו, תרומותיה של מדינת ישראל בעת מגפת האבולה במערב אפריקה, היו מבין הגדולות ביותר במונחים של תרומה לנפש ובמונחים כספיים.

בעקבות רעש האדמה ההרסני שפקד את נפאל באפריל 2015, הגישה ישראל סיוע מיידי - שיגרה משלחת סיוע צה"לית של 260 איש, כולל בכירי המומחים הישראליים לפציעות טראומה והקימה סמוך לקטמנדו בית חולים שהכיל ציוד לצילומי רנטגן, מעבדות וחדרי ניתוח והיה יכול לקלוט כ-200 מטופלים ביום ולהעניק להם טיפול.

בשנת 2015 בין החודשים יוני-אוגוסט, ישראל הגישה סיוע חירום לקרבנות שיטפונות קשים בסרביה ובבוסניה, שלחה סיוע לצ'ילה ולפרגוואי בעקבות גשמי זעף ומפולות בוץ, שלחה יותר מ-100,000 מנות מזון מרוכז מציל חיים למדגסקר לצורך המלחמה בתת-התזונה של יותר מ-10,000 ילדים באזור הדרומי שמוכה בבצורת, תרמה שני מכשירי שתל הרחבת עור לטאיוואן לצורך טיפול ביותר מ-400 קורבנות שנותרו מאושפזים לאחר פיצוץ עז בפארק מים בחודש יוני בשנת 2015 וסייעה לקרבנות גשמי המונסון העזים שגרמו לשיטפונות קטלניים ולמפולות אדמה שפגעו כמעט בכל מדינות מיאנמר.

## פרויקט "העולם צריך יותר"
בשנת 2013 הקים האו"ם את פרויקט "העולם צריך יותר" בשיתוף פעולה עם חברת ליאו ברנט, חברת פרסום מצליחה שהשיקה קמפיינים כמו איש המרלבורו והדמות על אריזת הטונה של חברת סטארקיסט. מטרת הפרויקט הייתה לגייס כסף למען מטרות הומניטריות ביום ההומניטרי העולמי. במסגרת פרויקט זה, אנשים היו צריכים לכתוב במדיה החברתית #TheWorldNeedsMore ולאחר מכן # ואז מילה מסוימת שהוגדרה מראש בשביל שחברות כמו אינטל או גוצ'י יתרמו דולר למטרה הזו.

## קישורים חיצוניים
* 

## הערות שוליים

קטגוריה:מועדי האומות המאוחדות
קטגוריה:ימי מודעות
קטגוריה:אירועים בחודש אוגוסט
סנדרה (הונגריה)

**סֶנְדְרֶה** (בהונגרית: **Szendrő**) היא עיירה במחוז בורשוד-אבאוי-זמפלן, שבצפון מזרח הונגריה.

## היסטוריה

## הקהילה היהודית
יהודים התיישבו בעיירה במחצית השנייה של המאה ה-18. רובם עסקו בין במסחר, בעיקר בשיווק תוצרת חקלאית. כמו כן, הם עסקו בגידול גפנים וייצור היין ששווק בעיקר לבודפשט הסמוכה.

בעיירה נבנו בית כנסת, מוסדות חינוך ומוסדות צדקה ופעלה החברה קדישא. בעקבות הקרע ביהדות הונגריה (1869-1868), הצטרפה הקהילה לזרם האורתודוקסי. ב-1929 נמנו עם קהילת יהודי סנדרה 42 סוחרים, שלושה חקלאים, שני תעשיינים, מורה, עורך דין, שני רופאים, מהנדס, שלושה פקידים, שישה בעלי מלאכה. בעיירה היה בית עלמין יהודי עתיק שנפתח עם ראשות ההתיישבות היהודית בעיירה.

ערב מלחמת העולם השנייה התגוררו בסנדרה 277 יהודים.

## רבנים בסנדרה
בין הרבנים בסנדרה נמנה הגאון רבי שרגא צבי טננבוים בעל נטע שורק מגדולי הפוסקים בהונגריה, ואחר כך בטשאטה,

## הקהילה היהודית בזמן מלחמת העולם השנייה
מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה כשממשלת הונגריה הפרו-גרמנית חוקקה בשנת 1938 את "החוקים היהודיים".

ב-1942 נכלאו במחנה הסגר בקישטרצ'ה 15 מנכבדי הקהילה בעקבות הלשנתו של ראש העירייה, חבר מפלגה אנטישמית. לאחר כמה חודשים הם שוחררו, אך מיד גויסו לעבודות כפייה
הם נשלחו לחזית באוקראינה, שם הועסקו בפינוי מוקשים. רובם נספו בעבודה זאת.

מיד עם כניסת הצבא הגרמני להונגריה, במרץ 1944, תפסו חיילים גרמנים כמה ממנהיגי הקהילה בסנדרה כבני ערובה. על היהודים נכפה להישאר בבתיהם והנוצרים הוזהרו לבל יושיטו עזרה ליהודים. במאי 1944 הוקם הגטו בסנדרה, אליו הובאו גם יהודים מיישובי הסביבה. הגברים נשלחו לעבוד במכרה סמוך, אחרים נשלחו לעבודות כפייה מחוץ לעיירה. בחג השבועות הועברו כל יהודי גטו סנדרה למישקולץ ומשם נשלחו לאושוויץ.

## הקהילה היהודית לאחר מלחמת העולם השנייה
לאחר המלחמה חזרו לסנדרה כ-30 יהודים וחידשו את חיי הקהילה בראש הקהילה עמד הרב יצחק צבי דייטש, אחר כך בדטרויט בעל שיח יצחק. 

ב-1948 הקימו גלעד לזכר 280 קדושי סנדרה. בניין בית הכנסת שופץ למטרת תפילה בציבור אולם בשל התנכלות התושבים במקומיים החלו היהודים להגר מהונגריה.

במקום נשארו בתי קברות יהודיים.
## לקריאה נוספת
***אנה אורנסטין: עיניה של אימי, זיכרונות שואה של נערה צעירה**, הוצאת כרמל, 2025.

## קישורים חיצוניים

* 
* 
* קהילת יהודי סנדרו באתר בית התפוצות
* 

## הערות שוליים

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
קטגוריה:גטאות בהונגריה
אייסטה

**אייסטה סמילגוויצ'יוטה** (בליטאית: **Aistė Smilgevičiūtė**; נולדה ב-29 באוקטובר 1977) היא זמרת ליטאית. ייצגה את ליטא באירוויזיון 1999.

## ביוגרפיה
אייסטה נולדה בפלונגה ולמדה פילולוגיה קלאסית באוניברסיטת וילנה.

מאז 1996 היא חברה בלהקת "סקייל".

ב-1999 היא זכתה בתחרות קדם האירוויזיון הליטאית ונבחרה לייצג את ליטא באירוויזיון בירושלים, בתחרות היא שרה את השיר "ציפור שיר" בניב סאמוגיטאית של השפה הליטאית ולבסוף סיימה במקום ה-20 עם 13 נקודות.

ב-2012 הוענק לה ולהקתה אות מטעם נשיאת ליטא דליה גריבאוסקאיטה.

## קישורים חיצוניים

קטגוריה:זמרות ליטאיות
קטגוריה:משתתפי אירוויזיון 1999
קטגוריה:פלונגה: אישים
קטגוריה:נציגי ליטא באירוויזיון
קטגוריה:בוגרי אוניברסיטת וילנה
קטגוריה:ילידות 1977
צ'נג ויי

ממוזער|ימין|דיוקנו של צ'נג ווי
**צ'נג ויי** (במנדרינית: **程维**, פין יין: **Chéng Wéi**; נולד 19 במאי 1983) הוא מיליארדר סיני, מייסד ומנכ"ל DiDi, פלטפורמת התחבורה הגדולה בסין.

בשנת 2012, לאחר 8 שנים כעובד ב-AliPay, ייסד את "Beijing Orange Technology Co" ופרסם את פלטפורמת "דידי דאצ'" להזמנות מוניות.

בפברואר 2015, מוזגה החברה עם קואיידי דאצ' ושמה שונה ל דידי קואיידי.

באוגוסט 2016 רכשה דידי את החטיבה הסינית של Uber.

## ביוגרפיה
צ'נג נולד ב-1983 בשאנגז'או, ג'יאנגשי.

הוא קיבל תואר ראשון בניהול באוניברסיטת בייג'ינג לטכנולוגיה כימית.

## קישורים חיצוניים

## הערות שוליים

קטגוריה:מיליארדרים סינים
קטגוריה:מייסדי חברות טכנולוגיה סינים
קטגוריה:סינים שנולדו ב-1983